מרי מאלון

מרי מאלון (באנגלית: Mary Mallon; 23 בספטמבר 1869 - 11 בנובמבר 1938), הידועה בעיתונות התקופה בכינוי מרי טיפוס (Typhoid Mary), הייתה טבחית מניו יורק, שאובחנה בתור הנשא האסימפטומתי (ללא תסמינים) הראשון של טיפוס הבטן בעולם. 

מאלון הפיצה את מחלת הטיפוס בקרב המשפחות שהועסקה על ידן כטבחית (החיידק עובר כתוצאה ממגע עם צואה או שתן של הנשא), לפני שנעצרה על ידי רשויות הבריאות (אנשים מספרים שתקפה אחד מאנשי הרשויות במזלג בשר) והוחזקה בבידוד. 

לאורך חייה הכחישה מאלון את תפקידה בהפצת המחלה וסירבה לחדול מעבודתה כטבחית עד מעצרה. מעריכים שהיא הספיקה להדביק במהלך עבודתה 51 אנשים במחלה, שלושה מהם מתו.

קישורים חיצוניים

 
 
 

ניו יורק: אישים
ארצות הברית: בריאות ורפואה
מהגרות מבריטניה לארצות הברית
אמריקאיות שנולדו ב-1869
אמריקאים שנולדו ב-1869
אמריקאיות שנפטרו ב-1938
אמריקאים שנפטרו ב-1938